stanford-oval/wikipedia huggingface dataset:
Leon Festinger

| Leon Festinger> Henkilötiedot |
| --- | --- |
Syntynyt: 8. toukokuuta 1919
Kuollut: 11. helmikuuta 1989
Kansalaisuus:  yhdysvaltalainen
Koulutus ja ura
Väitöstyön ohjaaja:  Kurt Lewin
Oppilaat:  Elliot Aronson, Philip Zimbardo ja Stanley Schachter
Tutkimusalue:  sosiaalipsykologia
Leon Festinger (8. toukokuuta 1919 New York – 11. helmikuuta 1989) oli yhdysvaltalainen sosiaalipsykologi. Hänet tunnetaan erityisesti kognitiivisen dissonanssin (tiedollisen ristiriidan) teoriastaan.
Festinger esitti myös sosiaalisen vertailun teorian, missä ihmiset arvioivat omia mielipiteitään ja kykyjään vertaamalla niitä muiden vastaaviin. Tämä teoria on sosiaalisen identiteetin teorian (SIT) perusta.
Elämä ja ura

Festinger suoritti alemman korkeakoulututkinnon (Bachelor of Science) psykologiassa New Yorkin kaupungin yliopistossa vuonna 1939. Hän väitteli tohtoriksi Iowan yliopistossa vuonna 1942 Kurt Lewinin oppilaana.
Kognitiivinen dissonanssi

1950-luvulla Festinger tutki lentävien lautasten kulttia Wisconsinissa ja sai ideoita tunnetulle teorialleen. Lake Cityssä Utahissa asuvan Marian Keechin johtama kultti ennusti suurta tulvaa, joka pyyhkisi maapallon yli ja surmaisi kaikki paitsi kultin jäsenet, jotka lentävät lautaset pelastaisivat. Ennen ennustettua tulvaa kultti oli hyvin salaileva eikä suostunut puhumaan tiedotusvälineille tai tekemään käännytyksiä. Kultin maailmantuhoa povaava ennustus ei käynyt toteen. Ennustuksen ajankohdan jälkeen he kuitenkin tulivat esille mediassa ja kommentoivat tapahtunutta varsin kärkkäästi.
Festinger selitti, että muutos kultin jäsenten käyttäytymisessä johtui siitä, ettei ennustus käynyt toteen. Mitään maailmanlaajuista tulvaa ei tullut eikä ufoja nähty lentämässä taivaalla. Kultti saatettiin naurunalaiseksi ja heille tuli tarve selittää ennustuksen epäonnistuminen. He väittivät, että kyseisenä tuhon yönä heidän rukouksensa olivat niin kirkkaita, että Jumala päätti pelastaa maailman tuholta. Kukaan ei ottanut asiaa tosissaan. Tämä on syy, miksi Festinger ehdotti, että kultista yhtäkkiä tuli kiihkoevankelistoja. Ainoa tapa, jolla he välttäisivät nöyryytyksen, olisi käännyttää muita ihmisiä heidän uskoonsa. Suunnitelma ei kuitenkaan toiminut, sillä epäonnistuminen oli niin suuri, ettei ihmisiltä riittänyt kiinnostusta kultille.
Lepaan puutarhaopisto

Lepaan opiston rakennus.
Lepaan puutarhaopisto vuonna 1937. Kuva: Pietinen.
Lepaan puutarhaopisto on alun perin Tyrvännön, sittemmin Hattulan kunnan Lepaan kylässä toiminut entinen oppilaitos, joka koulutti opiskelijoita puutarha-alalle.
Oppilaitos perustettiin Lepaan kartanon maille, jonka omistaja Karl Fredrik Packalén testamenttasi tilansa vuonna 1902 puutarhuri- tai maanviljelyskoulua varten. Puutarhaoppilaitos perustettiin vuonna 1912 ja sen rinnalle puutarhakoulu vuonna 1923. Tilalla ovat toimineet myös 1959 perustettu emäntäkoulu ja vuodesta 1963 karjatalouskoulu, joka aiemmin oli Toijalan karjatalouskoulu. Lisäksi tilalla on ollut maanviljelyskoulu 1920–1953 ja kotitalouskoulu 1956–1958.
Nykyään samalla alueella toimivat Hämeen ammattikorkeakoulun hortonomilinja ja Hämeen ammatti-instituutin puutarhurilinja.
Kirjallisuutta

Hänninen, Kaarina & Kaila, Tiina (toim.): Sata vuotta puutarhaopetusta Lepaalla.  Hämeenlinna:  Hämeen ammattikorkeakoulu, 2010.  ISBN 978-951-784-519-9.
Aiheesta muualla

T. P. Ketonen : Lepaa - Suomen puutarhatiedon ja -taidon tyyssija, Helsingin Sanomat, 11.07.1937, nro 182, s. 21, Kansalliskirjaston digitaaliset aineistot
Hattula
| --- | --- |
Kyliä ja taajamia:  Kivijoki • Koski • Lepaa • Mervi • Nihattula • Parola • Parolannummi • Pekola • Rahkoila • Sattula
Luonto:  Alajärvi • Iso Tähilammi • Lehijärvi • Leteensuo • Pikku Tähilammi • Retulansaari • Sotkajärvi • Vanajavesi
Nähtävyyksiä:  Hattulan Kotikirkko • Hattulan Pyhän Ristin kirkko • Hattulan uusi kirkko • Mierolan silta • Panssarimuseo • Parolan leijona • Ryysyranta • Tenholan linnavuori • Tyrvännön kirkko • Tyrvännön sakaristo
Muuta:  Ahlbackan kartano • Hattulan vaakuna • Lepaan puutarhaopisto • Panssariprikaati • Parolan lentokenttä • Parolannummen kenttäalttari • Parolan rautatieasema • Parolan Visa • Pekolan Isku • Satulinna • Tyrvännön lentokenttä • Vesunnin kartano
Hattulan vaakuna
Loistoharakat

| Loistoharakat |
| --- | --- |
 Loistoharakka (Urocissa erythrorhyncha)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Loistoharakat Urocissa  Cabanis, 1850
Katso myös
   Loistoharakat Wikispeciesissä   Loistoharakat Commonsissa 
Infobox OKNimi-testi OK: 
Loistoharakat (Urocissa) ovat varisten heimoon kuuluva aasialainen varpuslintusuku, johon kuuluu viisi lajia:
Himalajanloistoharakka (Urocissa flavirostris)
Loistoharakka (Urocissa erythrorhyncha)
Ruskoloistoharakka (Urocissa whiteheadi)
Srilankanloistoharakka (Urocissa ornata)
Taiwaninloistoharakka (Urocissa caerulea)
Lehto-Musta

| Lehto-Musta |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°47′19″N, 24°32′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vankajoen va (14.67)
Laskujoki:  Saunajoki Sauna-Uitukseen 
Järvinumero:  14.673.1.035
Mittaustietoja
Pinnankorkeus:  186,5 m  
Pituus:  580 m  
Leveys:  280 m  
Rantaviiva:  1,509 km  
Pinta-ala:  12,186 ha  
Tilavuus:  0.000055 km³ 
Keskisyvyys:  0,45 m  
Suurin syvyys:  1,4 m  
Saaria:  ei saaria 
 fiLehto-Musta 
Lehto-Musta tai Lehto-Uitus on Keski-Suomessa Karstulassa  Lehtoperän lähellä sijaitseva järvi.
Maantietoa

Järvi on 580 metriä pitkä, 280 metriä leveä, ja sen pinta-ala on 12,2 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 54 600 kuutiometriä. Sen keskisyvyys on 0,5 metriä ja suurin syvyys on 1,4 metriä. Sen rantaviivan pituus on 1,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Vahankajoen valuma-alueella (14.67), jonka Valkkunan valuma-alueeseen (14.673) se kuuluu. Järven vedenpinnan korkeus on 186,5 metriä mpy.
Leytonstone

Leytonstone High Road.
Metroaseman sisäänkäynti.
Leytonstone on Lontoon kaupunginosa. Se sijaitsee Lontoon koillisosassa Waltham Forestin kaupunkipiirissä.
Leytonstonen metroasema on Central Linen varrella. Aseman sisäänkäynti on koristeltu mosaiikeilla, jotka esittävät kohtauksia Alfred Hitchcockin elokuvista. Hitchcock syntyi Leytonstonessa. Muita kuuluisia entisiä asukkaita ovat David Beckham ja Benjamin Disraeli.
Aiheesta muualla

Kuvia tai muita tiedostoja aiheesta Leytonstone Wikimedia Commonsissa
Leyte (1887)

| Leyte |
| --- | --- |

Aluksen vaiheet
Rakentaja:  Filippiinit
Laskettu vesille:  1887
Tekniset tiedot
Uppouma:  151 t
Pituus:  30,02 m
Leveys:  5,03 m
Syväys:  2,24 m
Koneteho:  120 ihp
Nopeus:  8 solmua
Miehistöä:  35
Aseistus
Aseistus:  1 × BL 87 mm/27 -tykkiä 1 × BL 70 mm/16 -tykkiä 2 × konekivääriä
Leyte oli Espanjan laivaston vuonna 1885 valmistettu Albay-luokan tykkivene, joka oli suunniteltu palvelemaan Filippiineillä.
Palvelus

Espanjan-Yhdysvaltain sodan alkaessa alus vartio Manilanlahden suuta. Manilanlahden taistelun jälkeen alus katosi matalikolla. Alus yritti 29. toukokuuta paeta, mutta USRC McCullogh valtasi aluksen. Sotatoimien jälkeen alus liitettiin 22. maaliskuuta 1900 Yhdysvaltain laivastoon nimellä USS Leyte. Alus poistettiin alusluettelosta 27. toukokuuta 1907 ja myytiin 16. joulukuuta 1907.
Linnikin lause

Linnikin lause vastaa analyyttisen lukuteorian alalla Dirichlet'n aritmeettisia lukujonoja koskevan lauseen pohjalta nousevaan luonnolliseen kysymykseen.
Olkoot a ja d sellaisia keskenään jaottomia positiivisia kokonaislukuja, että 1 ≤ a ≤ d.
Tällöin aritmeettinen lukujono
missä n käy läpi kaikki positiiviset kokonaisluvut, sisältää Dirichlet'n lauseen mukaan äärettömän määrän alkulukuja.
Olkoon p(a,d) näistä pienin kullakin a ja d.
Linnikin lauseen mukaan on tällöin olemassa sellaiset positiiviset reaaliluvut c ja L, että:
Lause on nimetty Juri Vladimirovitš Linnikin mukaan. Hän todisti sen vuonna 1944.  Vaikka Linnikin todistuksen mukaan c ja L ovat efektiivisesti laskettavissa, hän ei esittänyt niille numeerisia arvoja.
Vakiota L kutsutaan Linnikin vakioksi. Seuraava taulukko kuvaa edistysaskeleita sen arvon laskemisessa.
| 0 | 1 | 2 |
| --- | --- | --- |
| L ≤ | Julkaisuvuosi | Tekijä |
| 10000 | 1957 | Pan |
| 5448 | 1958 | Pan |
| 777 | 1965 | Chen |
| 630 | 1971 | Jutila |
| 550 | 1970 | Jutila |
| 168 | 1977 | Chen |
| 80 | 1977 | Jutila |
| 36 | 1977 | Graham |
| 20 | 1981 | Graham (tehty ennen Chenin 1979 artikkelin ilmestymistä) |
| 17 | 1979 | Chen |
| 16 | 1986 | Wang |
| 13.5 | 1989 | Chen and Liu |
| 5.5 | 1992 | Heath-Brown |
Lisäksi Heath-Brownin tuloksessa vakio c on efektiivisesti laskettavissa.
Tiedetään, että L ≤ 2 lähes kaikilla kokonaisluvuilla d.
Yleistetyn Riemannin hypoteesin avulla voidaan osoittaa, että
missä  \varphi  on Eulerin funktio.
On myös esitetty olettamus, että:
Leysin

| Leysin |
| --- | --- |
 Leysinin kylä talvella
 vaakuna
 Leysinin sijainti
 Leysin
 Koordinaatit: 46°20′43″N, 07°00′36″E 
Valtio:  Sveitsi
Kantoni:  Vaud
Piirikunta:  Aigle
Pinta-ala:  
 – Kokonaispinta-ala:  18,57 km²
Korkeus:  673–2 331 m
Väkiluku (31.12.2022)  (vakituiset asukkaat):  3 719
 – Väestötiheys:  200 as./km²
 
 www.leysin.ch 
Infobox OKVirheellinen NIMI-arvo: 
Leysin on kunta Vaud’n kantonissa Sveitsissä, Aiglen kaupungin koillispuolella. Leysinissä oli vuoden 2017 lopulla 4 032 vakinaista asukasta, joista 58 prosenttia oli ulkomaalaisia. Osuus on maan suurin.
Leysinin kylä sijaitsee noin 1 300 metrin korkeudella merenpinnasta. Kunnan korkein vuori on Tour d'Ai (2 331 m mpy.).
Leysin on suosittu hiihtourheilukeskus. Siellä on järjestetty muuan muassa lumilautailun maailmancupin osakilpailu vuonna 2008. Paikkakunta on tunnettu myös useista kansainvälisistä korkeakouluistaan.
Leysiniin on TPC-yhtiön rautatieyhteys Aiglesta.
Aiheesta muualla

Kuvia tai muita tiedostoja aiheesta Leysin Wikimedia Commonsissa
Louise Fletcher

| Louise Fletcher |
| --- | --- |
 Louise Fletcher vuonna 1959.
Henkilötiedot
Syntynyt: 22. heinäkuuta 1934 Birmingham, Alabama, Yhdysvallat
Kuollut: 23. syyskuuta 2022 (88 vuotta) Montdurausse, Ranska
Ammatti:  näyttelijä
Puoliso:  Jerry Bick (1959–1978)
Näyttelijä
Aktiivisena:  1958–1963; 1974–
Merkittävät roolit:  Mildred Ratched (Yksi lensi yli käenpesän)
Palkinnot
 Oscar Paras naispääosa (1974) 
Aiheesta muualla
IMDb 
Elonet
Louise Fletcher (22. heinäkuuta 1934 Birmingham, Alabama, Yhdysvallat – 23. syyskuuta 2022 Montdurausse, Ranska) oli urallaan Oscarin ja Golden Globen saanut yhdysvaltalainen näyttelijä.
Louise Fletcher muistetaan parhaiten Oscar-roolistaan elokuvassa Yksi lensi yli käenpesän (1975). Elokuvasta on tullut yksi kaikkien aikojen ylistetyimmistä, ja se toi Fletcherille parhaan naispääosan Oscarin. Sen lisäksi hänet muistetaan Kai Winn Adamin roolista televisiosarjassa Star Trek: Deep Space Nine, joka esitettiin televisiossa vuosina 1993–1999.
Fletcherin ura koostui kahdesta jaksosta: 1950-luvulla hän esiintyi
monissa televisiosarjoissa, mutta piti vuodesta 1964 alkaen kymmenen vuoden tauon, jolloin keskittyi perhe-elämäänsä. Vuonna 1973 hän palasi töihin Robert Altmanin elokuvassa Varkaita kuten me (Thieves Like Us). Käenpesä oli seuraavan vuoden menestyselokuva. Sen jälkeen hän esiintyi monissa televisiosarjoissa ja elokuvissa pienemmissä rooleissa.
Yksityiselämä

Louise Fletcher oli noin 178 senttimetriä pitkä, joten monet miesnäyttelijät ovat olleet häntä lyhyempiä. Uran alkuvaiheessa tästä oli haittaa.
Louise Fletcher oli naimisissa näyttelijä Jerry Bickin kanssa vuosina 1962–1978. Heillä on kaksi lasta.
Aiheesta muualla

Louise Fletcher Internet Movie Databasessa. (englanniksi)
Limehousen asema

Limehousen asema on Lontoossa Tower Hamletsin alueella sijaitseva c2c:n operoimien lähijunien ja Docklands Light Railwayn asema. Asema on Lontoon matkakortin maksualueella 2.
Limehousen asema sijaitsee rautatielinjojen haarautumiskohdassa kahdella eri suuntiin erkanevalla viaduktilla. Näistä toisella on lähijunien ja toisella Docklands Light Railwayn raiteet. Rautatieasema on avattu vuonna 1840 nimellä Stepney. Nykyisen nimensä asema sai vuonna 1987, kun DLR:n liikennöinti asemalla alkoi.
Limehousen asemalla pysähtyvät Fenchurch Streetin asemalta Shoeburynessiin, Graysiin ja Southendiin kulkevat junat. Aseman kautta kulkevat DLR-junat puolestaan liikennöivät Lontoon Citystä Bankin ja Tower Gatewayn asemilta Becktonin, Lewishamin ja Woolwich Arsenalin suuntiin.
Näkymä lähijunalaiturilta
Docklands Light Railwayn laiturit
Aiheesta muualla

Limehousen asema Lontoon liikennelaitoksen sivuilla (englanniksi)
Limehousen asema National Railin sivuilla (englanniksi)
Linnin piirikunta (Oregon)

Linnin piirikunta (engl. Linn County) on Yhdysvaltojen Oregonin osavaltiossa sijaitseva piirikunta. Sen väkiluku oli 129 749 vuonna 2019. Piirikunnan hallintokeskus on Albanyn kaupunki. Piirikunta on perustettu 28. joulukuuta 1847.
Aiheesta muualla

Kuvia tai muita tiedostoja aiheesta Linnin piirikunta (Oregon) Wikimedia Commonsissa
Luettelo Espanjan rannikkoalueista

Iberian rannikot kartalla.
Tämä on luettelo Espanjan rannikkoalueista aakkosjärjestyksessä.
Aurinkorannikko (Costa del Sol)
Costa de Almería ("Almerian rannikko")
Costa del Azahar ("Appelsiinirannikko")
Costa Blanca ("Valkoinen rannikko")
Costa Brava ("Villi rannikko" tai "Karu rannikko")
Costa Cálida ("Lämmin rannikko")
Costa Daurada ("Kultarannikko")
Costa de la Luz ("Valon rannikko")
Costa do Marisco ("Äyriäisrannikko")
Costa da Morte ("Kuoleman rannikko")
Rías Altas ("Korkeat suistot")
Rías Baixas ("Matalat suistot")
Costa del Rubicón ("Punainen rannikko")
Costa Tropical ("Trooppinen rannikko")
Costa Vasca ("Baskirannikko")
Costa Verde ("Vihreä rannikko")
Liukkonen

Liukkonen on suomalainen sukunimi, joka on muun muassa seuraavilla henkilöillä:
Ari-Pekka Liukkonen (s. 1989), kilpauimari
Esa Liukkonen (s. 1978), pikajuoksija
Esko Liukkonen (s. 1941), fyysikko ja professori
Gustaf Wilhelm Liukkonen (1844–1916), juristi ja valtiopäivämies
Helmi Liukkonen (1907–1969), oopperalaulaja
Jarmo Liukkonen (s. 1956), liikuntapedagogiikan professori, tietokirjailija ja henkinen valmentaja
Juha Liukkonen (s. 1959), suunnistaja ja valmentaja
Juho Liukkonen (s. 1986), jääpalloilija
Kalevi Liukkonen (1937–2004), yritysjohtaja, kauppaneuvos
Maija Liukkonen (o.s. Raitanen, s. 1956), jalkapalloilija
Miki Liukkonen (1989–2023), kirjailija, runoilija ja muusikko
Mikko Liukkonen (s. 1978), jääkiekkoilija
Niko Liukkonen (s. 1977), säveltäjä, sanoittaja, kitaristi ja laulaja
Pekka Liukkonen (s. 1958), lentopalloilija
Sanna-Mari Liukkonen (1975–2020), kuvataiteilija
Silja Liukkonen (s. 1989), kirjailija ja kuvataiteilija
Tero Liukkonen (s. 1960), kirjailija
Timo Liukkonen, Sebastian Lindell, rikoskirjailija
Unto Liukkonen (1918–1979), pesäpalloilija
Voitto Liukkonen (1940–2007), urheilutoimittaja
Väinö Liukkonen (1927–1994), pesäpalloilija
Liisa Veijalainen (o.s. Liukkonen, s. 1951), suomalainen suunnistaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Louise Cox

Louise Cox
Louise Howland Cox, syntyjään  King, (1865 San Francisco, Yhdysvallat - 1945 Windham) oli yhdysvaltalainen taidemaalari. Hänet muistetaan nykyään lasten muotokuvien tekijänä. Omana aikanaan hän sai useita taidealan tunnustuksia. Hänen aviomiehensä oli oman aikansa tunnettu taidemaalari Kenyon Cox.
Elämänvaiheita

Muistelmissaan, jotka Cox kirjoitti vanhana, toteaa, että hänellä ei ollut elämää ennen kuin täytti 16 vuotta. Silloin hän pääsi opiskelemaan New Yorkiin National Academy of Designin.
Louise Kingin varhaisvuosista tiedetään, että hän syntyi San Franciscossa ja että hänen isänsä oli liikemies, joka oli Louisen äidin kohdattuaan syyllistynyt talousrikoksiin. Myöhemmin isä teki henkirikoksen ja sai elinkautisen vankeustuomion. Äiti muutti lapsineen lapsuudenystävänsä luo Belmontiin Massachusettsiin.  Äidin ystävättärestä tuli Kingille tärkeä henkilö, ja hän nimesi myöhemmin tyttärensä tämän mukaan.
Opiskeltuaan kaksi vuotta National Academy of Designissä, King aloitti opinnot Art Students League of New Yorkissa. Siellä häntä opettivat muun muassa Charles Yardley Turner ja George de Forest Brush. Vuonna 1884 ilmoitettiin, että naisten luokka saa uuden opettajan. King pelkäsi, että uusi opettaja on J. Carroll Beckwith, joka kohteli naisopiskelijoita huonosti. Uusi opettaja oli tuleva aviomies, Kenyon Cox.
Opettaja ja oppilas alkoivat seurustella ja menivät naimisiin vuonna 1892. Ensimmäinen lapsi syntyi kuolleena vuonna 1893, mutta pariskunnalle syntyi myöhemmin kolme tervettä lasta. Perhe asui New Yorkissa ja vietti kesät Cornishissa olleessa taiteilijasiirtolassa. Taiteilijasiirtolan lähettyvillä vietti kesäänsä varakkaita henkilöitä, jotka halusivat muotokuvia lapsistaan. Lasten muotokuvista tulikin Coxin ansiolähde moneksi vuodeksi.
Chicagossa pidettiin maailmannäyttely vuonna 1893 ja Louise Cox maalasi sinne seinämaalaukset yhdessä aviomiehensä Kenyon Coxin kanssa. Vähitellen alkoi tulla myös ammatillisia tunnustuksia. Cox valittiin National Academy of Designin jäseneksi ja hän oli mukana New Yorkin naistaiteilijoiden yhdistyksessä. Hänen lasimaalauksiaan ylistettiin. Hän sai vuonna 1896 kolmannen Hallgarten palkinnon. Palkinnon oli perustanut osakevälittäjä Julius Hallgarten ja se myönnettiin kolme parhaalle vuosittaisessa näyttelyssä olleelle teokselle. Vaikka Cox voimakkaasti tuki naisten osallistumista taide-elämään, hän ei kannattanut naisten äänioikeutta.
Jäätyään leskeksi Cox muutti Havajille, mitä muutti vuonna 1935 takaisin New Yorkiin. Hän jatkoi maalaamista 74- vuotiaaksi.
Teoksia

Naisen profiili, maalattu ehkä vuonna 1892.
Piiri maalattu vuonna 1892.
Ruusu, maalattu vuonna 1898.
May Flowers, maalattu vuonna 1911.
Liukku

Liukku on suomalainen sukunimi. Nimen kantajia:
Alfred Liukku (1891–1969), suomalainen nuortenkirjailija
Asser Liukku (1913–2006), vuodesta 1914 Stenbäck, suomalainen psykiatri ja kansanedustaja
Ilta Liukku (1923–2003), suomalainen lasten- ja nuortenkirjailija
Jari Liukku (s. 1960), suomalainen juristi ja poliisi
Petri Liukku (s. 1969), Kihniön kunnanjohtaja
Ville Liukku (s. 1991), pesäpalloilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Lesbians on Ecstasy

Lesbians on Ecstasy on kanadalainen elektronisen musiikin yhtye Montréalista, Québecistä. Sen tulkitsema musiikki on luokiteltavissa myös queercoreksi.
Lesbians on Ecstasyn jäsenet ovat tunnustautuneet lesboiksi. Yhtyeen ensimmäinen albumi Lesbians on Ecstasy ilmestyi 26. lokakuuta 2004. Vuonna 2005 The Advocate nimesi Lesbians on Ecstasyn debyytin "vuoden albumiksi".
Lesbians on Ecstasy on tähän mennessä julkaissut kolme studioalbumia. Kaikki on julkaistu Alien8 Recordings -levy-yhtiön kautta. Laulut käsittelevät aihepiiriltään lesbokulttuuria ja lesboja, mutta yhtyeen kuuntelijoihin kuuluu myös heteronaisia ja -miehiä. Yhtye keikkailee kansainvälisesti.
Jäsenet

Fruity Frankie aka Lynne T
Veronique Mystique
Jackie "The JackHammer"
Bernie Bankrupt
Albumit

Lesbians on Ecstasy (2004)
Giggles in the Dark (2005)
We Know You Know (2007)
Aiheesta muualla

Viralliset sivut (englanniksi)
Wikimedia Commonsissa on kuvia tai muita tiedostoja aiheesta .
Charleston (Etelä-Carolina)

| Charleston |
| --- | --- |
 lippu
 Charlestonin sijainti Etelä-Carolinan kartalla
 Koordinaatit: 32°47′00″N, 79°56′00″W 
Valtio:   Yhdysvallat
Osavaltio:  Etelä-Carolina
Piirikunta:  Charleston, Berkeley
Hallinto:  
 – Pormestari:  William S. Cogswell Jr.
Pinta-ala:  
 – Kokonaispinta-ala:  350,97 km²
 – Maa:  297,93 km²
 – Josta vettä:  15,3 km² 
Korkeus:  28 m
Väkiluku (2020):  150 227
 – Väestötiheys:  430 as./km²
 – Metropolialue:  708 000
Lempinimi::  "The Holy City", "The Palmetto City", Carolopolis (Latin), "Chucktown"
Motto::  Aedes Mores Juraque Curat (She cares for her temples, customs, and rights)
 
 http://www.charlestoncity.info/ 
Infobox OKVirheellinen NIMI-arvo: 
Charleston on kaupunki Etelä-Carolinan osavaltion rannikolla Yhdysvalloissa. Vuonna 2020 sen väkiluku oli 150 227, ja se on väkiluvultaan Etelä-Carolinan osavaltion suurin kaupunki. Kaupunki kasvaa nopeaa tahtia. Se sijaitsee suurin piirtein Etelä-Carolinan rannikon puolivälissä, jossa yhtyy kaksi jokea, Ashley ja Cooper, jotka laskevat Atlantin valtamereen.
Charleston perustettiin 1670, jolloin sen nimi oli Charles Town tai Charles Towne. Nykyisen nimensä se otti käyttöön 1783. Kaupunkia kutsutaan joskus myös nimellä "The Holy City" eli "Pyhä kaupunki", mikä johtuu kaupunkikuvaa hallitsevista monista kirkontorneista.
Historia > Carolinan siirtokunta

Englanti hallitsi Pohjois-Amerikan itärannikkoa 1600-luvun puolivälin jälkeen, ja kun Kaarle II oli palannut valtaan, hän läänitti 1663 nykyisten Etelä- ja Pohjois-Carolinan alueet omaa nimeään (Kaarle on latinaksi Carolus) kantavaksi hallintoalueeksi Carolinan siirtokunta. Pian alueelle saavuttuaan siirtolaiset perustivat 1670 parhaaseen satamapaikkaan kaupungin, joka jälleen nimettiin Kaarle-kuninkaan (engl. Charles) mukaan. Siitä oli määrä tulla suuri satamakaupunki, ja näin kävikin. Siirtolaisten määrä kasvoi nopeasti, ja siirtokunnan pääkaupunki Charleston oli kasvun keskipiste. Jo 1690 sen väkiluku ylitti 1 200 asukasta.
Kaupungin ensimmäiset siirtolaiset olivat englantilaisia, mutta sen hyvä sijainti alkoi pian houkuttaa muitakin, erityisesti skotlantilaisia ja irlantilaisia, mutta myös ranskalaisia hugenotteja ja Välimeren maiden sefardijuutalaisia. Vaikka kaupunki olikin siis pääasiassa protestanttinen, tuli sinne jo varhain merkittävät katolilaiset ja juutalaiset vähemmistöt. Ison-Britannian siirtomaavallan aikaan Charlestonilla oli myös läheiset suhteet pohjoisen Massachusettsin siirtokunnan keskuksen Bostonin kanssa, jopa niin, että rikkaat saattoivat viettää kesät Bostonissa ja talvet Charlestonissa.
Charlestonista tuli 1700-luvulla brittien eteläisten siirtokuntien (Virginia, Carolina, Georgia) suurin kaupunki, ja kulttuurillinen ja taloudellinen keskus. Kauppa kulki sen kautta, ja koska eteläisten siirtokuntien talous oli riippuvainen orjuudesta, oli se Pohjois-Amerikan tärkein orjakaupan keskus. Yli puolet Charlestonin asukkaista oli orjia. Kaupunki oli mantereen viidenneksi suurin, sen edellä olivat ainoastaan Boston, New York, Philadelphia sekä Kanadan Quebec. Siirtolaisuus Charlestoniin ja sen kautta Carolinan siirtokunnan maaseudulle oli edelleen suurta, mutta lisäksi myös pohjoisista siirtokunnista tapahtui maata myöten muuttoa Carolinan sisämaahan. Tämä herätti kiistaa Charlestonin ja sitä ympäröivien alamaiden sivistyneen eliitin, sekä kauempana Charlestonista olevien ylämaiden "maalaismoukkien" välille. Tavallaan tämä ilmeni jo niin aikaisin kuin 1729, kun Pohjois-Carolina erosi omaksi siirtokunnakseen.